รัฐบาลไทย-ข่าวทำเนียบรัฐบาล-"ชาดา" นำประชุมอนุขับเคลื่อนปราบผู้มีอิทธิพลฯ เผยรายชื่อส่วนใหญ่ เกี่ยวพันยาเสพติด กำชับ มหาดไทย ต้อง "แยกน้ำแยกปลา" ระหว่างผู้เสพและผู้ค้า โดยเฉพาะเยาวชน ต้องมีศูนย์อบรมภาค
วันพุธที่ 15 พฤศจิกายน 2566
15/11/2566
"ชาดา" นําประชุมอนุขับเคลื่อนปราบผู้มีอิทธิพลฯ เผยรายชื่อส่วนใหญ่ เกี่ยวพันยาเสพติด กําชับ มหาดไทย ต้อง "แยกน้ําแยกปลา" ระหว่างผู้เสพและผู้ค้า โดยเฉพาะเยาวชน ต้องมีศูนย์อบรมภาค
"ชาดา" นําประชุมอนุขับเคลื่อนปราบผู้มีอิทธิพลฯ เผยรายชื่อส่วนใหญ่ เกี่ยวพันยาเสพติด กําชับ มหาดไทย ต้อง "แยกน้ําแยกปลา" ระหว่างผู้เสพและผู้ค้า โดยเฉพาะเยาวชน ต้องมีศูนย์อบรมภาค จากทีมสหวิชาชีพ พร้อมกําชับจะแก้ผู้มีอิทธิพลได้ รัฐต้องเข็มแข็ง
วันนี้ (15 พฤศจิกายน) เวลา 9.00 น. ณ ห้องประชุมสํานักนโยบายและแผน ชั้น 7 อาคารดํารงราชานุสรณ์ กระทรวงมหาดไทย นายชาดา ไทยเศรษฐ์ รัฐมนตรีช่วยว่าการกระทรวงมหาดไทย เป็นประธานการประชุมคณะอนุกรรมการขับเคลื่อนการดําเนินการป้องกันและปราบปรามผู้มีอิทธิพล ครั้งที่ 1/2566 ณ กระทรวงมหาดไทย
โดยในวันนี้ ฝ่ายเลขาฯ ได้รายงานบัญชีรายชื่อผู้มีอิทธิพล ที่พิจารณากลั่นกรองจากคณะกรรมการระดับจังหวัด จํานวน 66 จังหวัด ซึ่งมีจังหวัดที่ได้รับการประเมินเป็นพื้นที่สีเขียว 10 จังหวัด ไม่พบรายชื่อผู้มีอิทธิพล สําหรับบุคคลต้องสงสัยว่ามีพฤติการณ์เป็นผู้มีอิทธิพล สีแดง และ สีเหลือง ได้แบ่งตามพฤติการณ์การกระทําผิด โดยผู้มีอิทธิพลส่วนมาก มีความเกี่ยวข้องกับยาเสพติด รองลงมาคือ นายทุนปล่อยกู้นอกระบบ บุกรุกที่ดินสาธารณะ/ทําลายทรัพยากรธรรมชาติ และเปิดบ่อนการพนันออนไลน์ รวมถึงยังได้รับรายงานรายชื่อบุคคลต้องสงสัย ว่ามีพฤติการณ์ เป็นผู้มีอิทธิพล จากหน่วยงานที่เกี่ยวข้องด้วยเช่นกัน
สําหรับการเปิดปฏิบัติการ (Kick off) มหาดไทย ได้ให้จังหวัด และอําเภอ จัดตั้งชุดปฏิบัติการพิเศษ เพื่อเริ่มดําเนินการในส่วนนี้แล้ว พร้อมมาตรการจัดระเบียบสังคม และการป้องกันและปราบปรามผู้มีอิทธิพล รวมถึงการกํากับดูแลควบคุมการใช้อาวุธปืน เพื่อความปลอดภัยของประชาชน การควบคุมและดูแลสถานบริการ หรือสถานบริการที่เปิดให้บริการลักษณะเดียวกับสถานบริการ การแก้ไขปัญหาหนี้นอกระบบ และมาตรการสกัดกั้นและปราบปรามยาเสพติด
คําว่า “ผู้มีอิทธิพล” ในที่นี้ได้ถูกให้คํานิยาม หมายถึง บุคคลหรือกลุ่มบุคคลที่กระทําการหรือสั่งการอันละเมิดต่อกฎหมาย โดยใช้อํานาจทางการเงิน ตําแหน่งหน้าที่การงาน สถานะทางสังคม หรือปัจจัยอื่นใดไปคุกคาม กดขี่ ข่มเหง หรือรังแกประชาชน ให้ได้รับความเดือดร้อน ไม่ว่าจะเป็นทางร่างกาย จิตใจ เสรีภาพ ชื่อเสียง หรือทรัพย์สิน" ดังนั้นผู้มีอิทธิพล จะไม่สามารถเกิดขึ้นได้ ถ้าอํานาจรัฐเข้มแข็ง ภาครัฐจึงต้องบูรณาการอย่างเข้มแข็ง ทีมอําเภอ ทีมจังหวัดต้องเข้มแข็ง เพื่อบําบัดทุกข์ บํารุงสุข ให้กับพี่น้องประชาชน
"ผู้มีอิทธิพล เกิดจากช่องโหว่ของรัฐ ช่องว่างของอํานาจรัฐ การที่ภาครัฐไม่สามารถแก้ไขปัญหาให้ประชาชนได้ ทําให้ประชาชนต้องหาหนทางเอง ถ้าไปเจออิทธิพลดี ก็ช่วยประชาชน แต่ถ้าอิทธิพลที่ไม่ดี แสวงหาผลประโยชน์ ก็ทําให้เกิดอาชญากรรมต่าง ๆ ทั้งเรื่องยาเสพติด การทําลายทรัพยากรธรรมชาติ ดังนั้น หากรัฐที่สามารถดูแลพี่น้องประชาชนได้ดี เป็นที่พึ่งของประชาชนได้ ก็จะไม่เกิดผู้มีอิทธิพล สิ่งนี้เป็นต้นตอของปัญหาจากการที่รัฐใช้อํานาจไม่เป็นธรรม" นายชาดา กล่าว
นายชาดา ย้ําว่าการป้องกันปราบปรามผู้มีอิทธิพลนี้ จําเป็นจะต้องอาศัยความร่วมมือกันของทุกส่วนราชการที่เกี่ยวข้อง และกลไกในระดับพื้นที่ โดยในขั้นต้นจะได้แจ้งให้ทุกจังหวัดดําเนินการตรวจสอบกลั่นกรอง ทบทวนปรับปรุงแก้ไขข้อมูลบัญชีรายชื่อบุคคลต้องสงสัยว่ามีพฤติการณ์เป็นผู้มีอิทธิพล รวมถึงข้าราชการ นักการเมืองและเจ้าหน้าที่ของรัฐทุกประเภทร่วมกับส่วนราชการจังหวัดที่เกี่ยวข้อง เพื่อให้มีฐานข้อมูลถูกต้อง ครบถ้วน เป็นธรรม และเป็นปัจจุบัน รวมทั้งได้กําหนดกรอบระยะเวลาการดําเนินงาน เพื่อที่จะทําให้เป็นไปอย่างมีประสิทธิภาพ โดยเฉพาะปัญหายาเสพติด ต้อง "แยกปลาแยกน้ํา" สอบสวนให้ชัดระหว่างผู้เสพและผู้ค้า โดยควรจัดตั้งศูนย์อบรมภาค โดยทีมสหวิชาชีพ ทั้งนักจิตวิทยา นักสังคมสงเคราะห์ นักบําบัด การส่งเสริมและฝึกอาชีพ ฝึกร่างกาย วินัย และธรรมะ เราต้องแก้ไขปัญหานี้อย่างจริงจัง โดยเฉพาะเด็กเยาวชนในคดียาเสพติด